**บทที่ 5**

**การปฏิบัติขณะเกิดภัย**

**5.1 ระดับความรุนแรงของสาธารณภัย**

 ระดับการจัดการสาธารณภัยแบ่งเป็น 4 ระดับ ทั้งนี้ ขึ้นกับพื้นที่ ประชากร ความซับซ้อน หรือความสามารถในการจัดการสาธารณภัย ตลอดจนศักย์ด้านทรัพยากร ที่ผู้มีอำนาจตามกฏหมายใช้ดุลพินิจในการตัดสินใจเกี่ยวกับความสามารถในการควบคุมสถานการณ์เป็นหลักดังนี้

|  |  |  |
| --- | --- | --- |
| **ระดับ** | **ความรุนแรง** | **การจัดการ** |
| 1 | สาธารณภัยขนาดเล็ก | ผู้อำนวยการท้องถิ่น ผู้อำนวยการอำเภอ และ/หรือผู้ช่วยผู้อำนวยการกรุงเทพมหานคร ควบคุมและสั่งการ |
| 2 | สาธารณภัยขนาดกลาง | ผู้อำนวยการจังหวัด และ/หรือผู้อำนวยกากรุงเทพมหานครควบคุมสั่งการและบัญชาการ |
| 3 | สาธารณภัยขนาดใหญ่ | ผู้บัญชาการป้องกันและบรรเทาสาธารณภัยแห่งชาติ ควบคุมสั่งการและบัญชาการ |
| 4 | สาธารณภัยร้ายแรงอย่างยิ่ง | นายกรัฐมนตรีหรือรองนายกรัฐมนตรีซึ่งนายกรัฐมนตรีมอบหมายควบคุม สั่งการและบัญชาการ |

ตารางที่ 5.1 ระดับความรุนแรงของสาธารณภัยและระดับการจัดการ

**5.2 หลักการปฏิบัติ**

 **5.2.1 การเตรียมพร้อมรับสถานการณ์**

| **หลักการปฏิบัติ** | **แนวทางปฏิบัติ** | **ผู้รับผิดชอบ** |
| --- | --- | --- |
| **1. การเฝ้าระวังและติดตามสถานการณ์** | (1) จัดเจ้าหน้าที่เฝ้าระวังและติดตามสถานการณ์ภัยตลอด 24 ชั่วโมง และประสานกำนัน ผู้ใหญ่บ้าน ผู้นำชุมชนหรือผู้นำหมู่บ้าน รวมทั้งอาสาสมัคร แจ้งเตือนภัย เพื่อเตรียมพร้อม เฝ้าระวัง และติดตามสถานการณ์ภัยอย่างต่อเนื่องและให้รายงานสถานการณ์การเกิดภัยมายัง **องค์การบริหารส่วนตำบลเทพรักษา** โทรศัพท์หมายเลข  **0-4555-8840**วิทยุสื่อสารตำบลเทพรักษาคลื่นความถี่ **162.150 MHz**(2) รายงานสถานการณ์การเกิดภัย ไปยังกองอำนวยการป้องกันและบรรเทาสาธารณภัยอำเภอ และจังหวัด ตามแบบรายงานเหตุด่วนสาธารณภัย **(ภาคผนวก ฉ.)** (**รายละเอียดบทที่ 7** การสื่อสาร) | - สำนักปลัด (ผู้รับผิดชอบหลัก)- กองช่าง- ตำรวจภูธรดม- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน |

| **หลักการปฏิบัติ** | **แนวทางปฏิบัติ** | **ผู้รับผิดชอบ** |
| --- | --- | --- |
| **2. การประเมินและรายงานสถานการณ์** | (1) วิเคราะห์และประเมิน สถานการณ์การเกิดภัยเพื่อการตัดสินใจแก้ปัญหา โดยพิจารณาเรื่อง ความรุนแรง ระยะเวลาการเกิดภัย พื้นที่และประชาชนผู้ที่จะได้รับผลกระทบ ความอ่อนแอ เปราะบางและความสามารถของพื้นที่ในการรับภัย แนวโน้มการเกิดภัยซ้ำขึ้นอีก รวมถึงภัยที่เกิดตามมา (Secondary disaster) รวมถึงภัยที่มีความซับซ้อน ([Complex Disasters](http://www.emdat.be/result-disaster-profiles?period=1900%242011&disgroup=group&dis_type=%27Complex+Disasters%27%24Complex+Disasters&Submit=Display+Disaster+Profile)) เพื่อกำหนดแนวทาง การตอบโต้ภัยและการแจ้งเตือนภัย(2) กำหนดพื้นที่ที่อาจได้รับ ผลกระทบแบ่งเป็น 3 พื้นที่ พร้อมทั้งจัดเจ้าหน้าที่เข้าในพื้นที่เพื่อติดตามและเฝ้าระวังสถานการณ์อย่างต่อเนื่อง โดยแบ่งพื้นที่ได้รับผลกระทบออกเป็น 3 พื้นที่ ดังนี้ - พื้นที่ที่อาจได้รับผลกระทบรุนแรง(เฝ้าระวังและติดตามสถานการณ์อย่างใกล้ชิด) - พื้นที่ที่อาจได้รับผลกระทบ ปานกลาง(เฝ้าระวังและติดตามสถานการณ์) - พื้นที่ที่อาจได้รับผลกระทบน้อย (เฝ้าระวังและติดตามสถานการณ์)  | - สำนักปลัด (ผู้รับผิดชอบหลัก)- กองช่าง- ตำรวจภูธรดม- กำนัน/ผู้ใหญ่บ้าน/ผู้นำชุมชนคณะกรรมการป้องกันและบรรเทาสาธารณภัยหมู่บ้าน/ชุมชน |

|  |  |  |
| --- | --- | --- |
| 3**. การแจ้งเตือนภัย**  | (1) ตรวจสอบยืนยันความถูกต้องของข้อมูลการเกิดภัยจากกำนัน ผู้ใหญ่บ้าน ผู้นำชุมชน อาสาสมัคร แจ้งเตือนภัย กองอำนวยการป้องกันและบรรเทาสาธารณภัยระดับเหนือขึ้นไป รวมทั้งหน่วยงานที่เกี่ยวข้องก่อนแจ้งเตือนภัยผ่านช่องทางการสื่อสารทุกชนิด (2) ดำเนินการแจ้งเตือนการเกิดภัยไปยังชุมชนพื้นที่ที่ประสบภัยและพื้นที่ข้างเคียง โดยสื่อ ข่ายการสื่อสาร เครื่องมืออุปกรณ์การเตือนภัยที่มีอยู่ของชุมชน เช่น วิทยุชุมชน หอกระจายข่าว หอเตือนภัย โทรโข่ง (3) ข้อมูลการแจ้งเตือนภัย นั้นต้อง ชัดเจน ทันเวลา ถูกต้อง และเข้าใจง่าย เป็นข้อมูลที่บอกถึงอันตราย ที่กำลังเกิดขึ้นกับชีวิตและทรัพย์สินอันได้แก่ ลักษณะ ขนาด จุดที่เกิดภัย รัศมีความเสียหายตามพื้นที่การปกครอง ช่วงเวลา ระยะเวลา ภัยจะรุนแรงยิ่งขึ้นหรือไม่ และประชาชนต้องปฏิบัติอย่างไร หรือต้องมีการอพยพหรือไม่ รวมทั้งวิธีการแจ้งเหตุ หมายเลขโทรศัพท์ และการสื่อสารอื่นๆ โดยแจ้งเตือนภัยจนกว่าสถานการณ์ภัยจะสิ้นสุด(4)เมื่อสถานการณ์เลวร้ายและจำเป็นต้องอพยพ ให้ดำเนินการออกคำสั่งเพื่ออพยพประชาชนไปยังที่ปลอดภัย(5) ในกรณีเกิดไฟฟ้าดับ การสื่อสาร เครื่องมือ สัญญาณเตือนภัย ไม่สามารถใช้ได้ ให้ใช้สัญลักษณ์การเตือนภัยเช่น ธง นกหวีด หรือการเตือนภัยอื่นที่ได้มีการซักซ้อมความเข้าใจกับประชาชนไว้แล้ว (6) จัดให้มีเจ้าหน้าที่รับผิดชอบ ในการให้ข้อมูลเท่าที่จำเป็นเกี่ยวกับการดำเนินการของศูนย์บัญชาการเหตุการณ์ แก่สื่อมวลชน และประชาชน รวมทั้งรับฟังข้อคิดเห็น ข้อมูล ข้อเรียกร้องของประชาชนที่ได้รับผลกระทบจากสถานการณ์ภัย หรือจากการปฏิบัติของเจ้าหน้าที่ | - สำนักปลัด (ผู้รับผิดชอบหลัก)- กองช่าง- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน- อาสาสมัครแจ้งเตือนภัย |

**5.2.2 การปฏิบัติในภาวะฉุกเฉิน**

 (1) การจัดตั้งศูนย์อำนวยการเฉพาะกิจ

 เมื่อเกิดภัยพิบัติหรือคาดว่าจะเกิดภัยพิบัติในพื้นที่รับผิดชอบของ อปท. ให้กองอำนวยการป้องกันและบรรเทาสาธารณภัยท้องถิ่น จัดตั้งศูนย์อำนวยการเฉพาะกิจรับผิดชอบในการระดมทรัพยากรจาก ทุกภาคส่วน เพื่อการควบคุมและตอบโต้สถานการณ์จนกว่าภัยจะยุติลง และส่งมอบภารกิจให้กองอำนวยการป้องกันและบรรเทาสาธารณภัยท้องถิ่นดำเนินการต่อเมื่อภัยยุติลงแล้ว โดยใช้ที่ทำการ/สำนักงานของอบต. เทพรักษาเป็นที่ตั้งศูนย์อำนวยการเฉพาะกิจ(หรือพิจารณาใช้พื้นที่อยู่ใกล้กับบริเวณจุดเกิดเหตุมากที่สุด โดยพื้นที่นั้นต้องเป็นพื้นที่ที่มีความปลอดภัย และสะดวกต่อการระดมทรัพยากร)

(2) การจัดการพื้นที่ปฏิบัติงาน

ผู้อำนวยการท้องถิ่นต้องกำหนดให้มีพื้นที่ปฏิบัติการและสถานที่อำนวยความสะดวกในบริเวณใกล้พื้นที่เกิดเหตุ แต่อยู่นอกเขตพื้นที่อันตรายเพื่อใช้เป็นสถานที่ควบคุมดูแลสั่งการ ระดมทรัพยากร ทั้งกำลังคน หรือวัสดุ อุปกรณ์ เครื่องมือ เครื่องใช้ และทรัพยากรที่ใช้สนับสนุนการปฏิบัติงาน เช่น เสบียงอาหาร น้ำ รวมทั้งใช้ในการรักษาพยาบาลเบื้องต้นแก่ผู้บาดเจ็บ และส่งต่อผู้บาดเจ็บไปยังสถานพยาบาล โรงพยาบาลต่อไป

 **โครงสร้างศูนย์อำนวยการเฉพาะกิจ ประกอบด้วย 7 ฝ่าย 1 คณะที่ปรึกษา ดังนี้**

**ศูนย์อำนวยการเฉพาะกิจ**

**ส่วนสนับสนุน**

- องค์กรปกครองส่วนท้องถิ่นพื้นที่ใกล้เคียง

- องค์กรสาธารณกุศล

- องค์กรเอกชน

- อำเภอ

- จังหวัด

- หน่วยงานอื่นฯลฯ

**คณะที่ปรึกษา**

ผู้เชี่ยวชาญ ผู้ทรงคุณวุฒิ

ผู้แทนสถาบันการศึกษาในพื้นที่

**4. ฝ่ายประชาสัมพันธ์**

**3. ฝ่ายป้องกันและปฏิบัติการ/สื่อสาร**

**1. ฝ่ายอำนวยการ**

**2. ฝ่ายแจ้งเตือนภัย**

**8. ฝ่ายอื่น ๆ ตามความเหมาะสม**

ฯลฯ

**7. ฝ่ายฟื้นฟูบูรณะ**

ฯลฯ

**5. ฝ่ายการเงิน**

**6. ฝ่ายรักษา**

**ความสงบเรียบร้อย**

หมายเหตุ : จำนวนและชื่อของฝ่ายต่างๆ สามารถปรับเปลี่ยนได้ตามความเหมาะสม เพื่อการกำหนดหน้าที่ความรับผิดชอบของเจ้าหน้าที่ให้ครอบคลุมภารกิจตามแผนปฏิบัติการฯ

**(3) การตอบโต้สถานการณ์ฉุกเฉิน (Emergency Response)**

 มีวัตถุประสงค์เพื่อควบคุมสถานการณ์ไม่ให้ลุกลามขยายตัว ประชาชน ทุกคนที่เกี่ยวข้องและเจ้าหน้าที่ผู้ปฏิบัติงานมีความปลอดภัยช่วงระยะ 24 ชั่วโมง

| **หลักการปฏิบัติ** | **แนวทางปฏิบัติ** | **ผู้รับผิดชอบ** |
| --- | --- | --- |
| 1. การช่วยเหลือผู้ประสบภัย  | (1) สั่งใช้หน่วยกู้ชีพกู้ภัย เครื่องมือเครื่องจักรกล วัสดุอุปกรณ์ที่จำเป็นในการกู้ชีพกู้ภัยเข้าปฏิบัติการในพื้นที่ประสบภัย อพยพ ค้นหา ปฐมพยาบาลผู้ประสบภัย รวมทั้งขนย้ายสัตว์เลี้ยง ปศุสัตว์ไปยังที่ปลอดภัย ซึ่งเป็นพื้นที่รองรับการอพยพหรือเป็นศูนย์พักพิงชั่วคราว โดยมีการลงทะเบียนผู้อพยพ สัตว์เลี้ยง และปศุสัตว์ด้วย(2) กรณีมีผู้บาดเจ็บให้นำผู้บาดเจ็บมาที่จุดรวบรวมผู้บาดเจ็บ เพื่อปฐมพยาบาล และนำผู้บาดเจ็บส่งต่อไปยังสถานพยาบาล โรงพยาบาลต่อไป(3) สนับสนุนเครื่องอุปโภคบริโภคที่จำเป็นแก่การดำรงชีพ เช่น อาหารปรุงสำเร็จ น้ำดื่ม ให้แก่ประชาชนที่ประสบภัยให้เพียงพอและทั่วถึง(4) กรณีพื้นที่ใดเป็นพื้นที่วิกฤติ จำเป็นต้องช่วยเหลือผู้ประสบภัยอย่างเร่งด่วน แต่ไม่สามารถเข้าออกพื้นที่ได้ ให้ประสานขอรับการสนับสนุนยานพาหนะจากกองอำนวยการป้องกันและบรรเทา สาธารณภัยระดับเหนือขึ้นไป | - ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)- กองคลัง- คณะกรรมการป้องกันและบรรเทาสาธารณภัยหมู่บ้าน/ชุมชน- กำนัน/ผู้ใหญ่บ้าน- อปพร- OTOS- อาสาสมัครแพทย์ฉุกเฉิน/อาสาสมัครต่างๆ |

|  |  |  |
| --- | --- | --- |
| 2. การระงับเหตุ | (1) สำรวจและกำหนดพื้นที่ ปฏิบัติงาน ในพื้นที่ประสบภัย เพื่อให้มีพื้นที่สำหรับเจ้าหน้าที่ผู้ปฏิบัติงานและจัดเก็บวัสดุอุปกรณ์ เครื่องมือเครื่องจักร เพื่อง่ายต่อการควบคุมทรัพยากรสำหรับปฏิบัติงาน(2) กำหนดกิจกรรม และงานที่ต้องดำเนินการ(3) กำหนดผู้รับผิดชอบ และจำนวนเจ้าหน้าที่ที่สอดคล้องกับสถานการณ์(4) กำหนดช่วงเวลาการปฏิบัติงาน(5) ระดมทรัพยากร ทั้งกำลังคน หรือวัสดุอุปกรณ์ เครื่องมือ เครื่องจักร ที่มีความพร้อมมายัง จุดรวบรวมทรัพยากรเพื่อรอรับการมอบหมายภารกิจ(6) ปิดกั้นมิให้ผู้ไม่มีส่วนเกี่ยวข้องเข้าไปในพื้นที่ที่เกิดสาธารณภัยและพื้นที่ใกล้เคียง(7) สั่งใช้หน่วยกู้ชีพกู้ภัย เครื่องมือเครื่องจักรกล วัสดุอุปกรณ์ที่จำเป็นในการกู้ชีพกู้ภัยเข้าปฏิบัติการในพื้นที่ประสบภัย เพื่อควบคุมสถานการณ์ไม่ให้ลุกลามขยายตัวโดยดำรงการสื่อสารตลอดเวลา (8) ตรวจสอบเส้นทางคมนาคม ที่รับผิดชอบ ที่เกิดการชำรุด เสียหายจากภัย พร้อมทั้งติดป้ายเตือนให้ประชาชนผู้ใช้เส้นทางได้ทราบและปิดกั้นช่องทางการจราจรและ จัดเจ้าหน้าที่ หรืออาสาสมัคร อำนวยความสะดวกการจราจร ในจุดอันตราย(9) จัดให้มีการรวบรวมข้อมูล การแลกเปลี่ยนข้อมูล เพื่อการตอบโต้สถานการณ์ บนพื้นฐานของข้อมูลที่รวดเร็ว ถูกต้อง แม่นยำ | - ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)- ฝ่ายรักษาความสงบเรียบร้อย- ฝ่ายอำนวยการ- กองคลัง- คณะกรรมการป้องกันและบรรเทาสาธารณภัยหมู่บ้าน/ชุมชน- OTOS/อาสาสมัครต่างๆ- กำนัน/ผู้ใหญ่บ้าน- อาสาสมัครแพทย์ฉุกเฉิน- อปพร./มิสเตอร์เตือนภัย |

ช่วงระยะ 24 – 48 ชั่วโมง

| **หลักการปฏิบัติ** | **แนวทางปฏิบัติ** | **ผู้รับผิดชอบ** |
| --- | --- | --- |
| 1. การรักษาพยาบาล  | ขอรับการสนับสนุน แพทย์ บุคลากรทางการแพทย์และสาธารณสุข ยา และเวชภัณฑ์ จากสถานพยาบาล โรงพยาบาลและหน่วยงานที่เกี่ยวข้องช่วยปฏิบัติงานในพื้นที่ประสบภัยและส่งต่อผู้บาดเจ็บและผู้ป่วย  | - ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)- อาสาสมัครแพทย์ฉุกเฉินอสม. , อาสาสมัครต่างๆ โรงพยาบาลส่งเสริมสุขภาพตำบล โรงพยาบาลประจำอำเภอ  |
| 2. การรักษาความปลอดภัย และความสงบเรียบร้อย | กำหนดมาตรการรักษาความปลอดภัย รักษาความสงบเรียบร้อย จัดระบบการจราจรภายในพื้นที่รองรับการอพยพ | - ฝ่ายรักษาความสงบเรียบร้อย (ผู้รับผิดชอบหลัก)  |
| 3.การซ่อมแซมโครงสร้างพื้นฐาน | กรณีที่โครงสร้างพื้นฐานได้รับความเสียหายให้ดำเนินการซ่อมแซม ให้พอใช้การได้ หรือจัดให้มีระบบโครงสร้างพื้นฐานสำรองเพื่อให้ชุดปฏิบัติการสามารถปฏิบัติงานในพื้นที่ได้  | - ฝ่ายฟื้นฟูบูรณะ(ผู้รับผิดชอบหลัก) - กองคลัง |
| 4. การสงเคราะห์ผู้ประสบภัย | (1) สำรวจความต้องการของผู้ประสบภัยในเบื้องต้น และจัดทำรายการความต้องการของผู้ประสบภัย เพื่อกำหนดมาตรการช่วยเหลือในช่วงระหว่างเกิดภัย(2) จัดตั้งศูนย์ข้อมูลผู้ประสบภัยเพื่อเป็นศูนย์กลางในการรวบรวมข้อมูลและประสานงานแก่ประชาชน ผู้ประสบภัย | - กองคลัง /ฝ่ายป้องกัน  และปฏิบัติการ (ผู้รับผิดชอบหลัก)- อปพร. ,อสม. , อาสาสมัครต่างๆ ฯลฯ |
| 5. การรายงานสถานการณ์ | จัดเตรียมเจ้าหน้าที่เพื่อรายงานสถานการณ์ให้กองอำนวยการป้องกันและบรรเทาสาธารณภัยอำเภอ และกองอำนวยการป้องกันและบรรเทาสาธารณภัยจังหวัดทราบ จนกระทั่ง สถานการณ์ภัยสิ้นสุด**(ภาคผนวก ญ)** | - ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก) |
| 6. การประสานงานกับหน่วยงานต่างๆ  | กรณีต้องขอรับการสนับสนุนจากหน่วยงาน องค์กรภายนอกให้รายงานและประสานขอรับการสนับสนุนจากกองอำนวยการป้องกันและบรรเทาสาธารณภัยระดับเหนือขึ้นไป* วิทยุสื่อสาร ความถี่ 162.150 MHz
 | - ผู้อำนวยการท้องถิ่น/ (ผู้รับผิดชอบหลัก)- ฝ่ายอำนวยการ |

ช่วงระยะ 48 – 72 ชั่วโมง

| **หลักการปฏิบัติ** | **แนวทางปฏิบัติ** | **ผู้รับผิดชอบ** |
| --- | --- | --- |
| การสงเคราะห์เบื้องต้น  | (1) จัดให้มีหน่วยสงเคราะห์ผู้ประสบภัยและหน่วยรักษาพยาบาล(2) กรณีมีผู้เสียชีวิตจำนวนมาก ประสานกองอำนวยการป้องกัน และบรรเทาสาธารณภัยอำเภอ และกองอำนวยการป้องกันและบรรเทาสาธารณภัยจังหวัดเพื่อดำเนินการในส่วนที่เกี่ยวข้อง ต่อไป(3) ประสานการช่วยเหลือ รับเรื่องราวร้องทุกข์ เตรียมการสำรวจความเสียหายเบื้องต้น ความต้องการเบื้องต้นเพื่อเป็นข้อมูลในการรายงานไปยัง กองอำนวยการป้องกันและบรรเทา สาธารณภัยระดับเหนือขึ้นไป | - ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)- กองคลัง - กำนัน/ผู้ใหญ่บ้าน- อปพร- OTOS/อสม/อาสาสมัครต่างๆ |

ช่วงระยะ 72 ชั่วโมงขึ้นไป

| **หลักการปฏิบัติ** | **แนวทางปฏิบัติ** | **ผู้รับผิดชอบ** |
| --- | --- | --- |
| การช่วยเหลือเยียวยาผู้ประสบภัยและการสนับสนุนการปฏิบัติของเจ้าหน้าที่ | (1) ดำเนินการเยียวยา สภาพจิตใจผู้ประสบภัย(2) ดำเนินการผลัดเปลี่ยนกำลังเจ้าหน้าที่ผู้ปฏิบัติงาน (3) ตรวจสอบความสมบูรณ์และซ่อมแซมเครื่องมือ เครื่องจักร อุปกรณ์ต่างๆให้พร้อมใช้ปฏิบัติงาน(4) จัดหาสิ่งอำนวยความสะดวก และวัสดุอุปกรณ์ เชื้อเพลิง พลังงาน เสบียง น้ำ เพื่อสนับสนุนการปฏิบัติงานของเจ้าหน้าที่อย่างต่อเนื่อง | - ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)- ฝ่ายอำนวยการ- กองคลัง |

**(3) การส่งต่อการบังคับบัญชา**

| **หลักการปฏิบัติ** | **แนวทางปฏิบัติ** | **ผู้รับผิดชอบ** |
| --- | --- | --- |
| การส่งต่อการการบังคับบัญชาเมื่อสถานการณ์รุนแรงเกินกว่าศักยภาพของท้องถิ่นจะรับสถานการณ์ได้ | กรณีเกิดภัยซ้ำขึ้นอีกหรือ เกิดภัยที่เกิดตามมา(Secondary disaster) รวมถึงภัยที่มีความซับซ้อน ([Complex Disasters](http://www.emdat.be/result-disaster-profiles?period=1900%242011&disgroup=group&dis_type=%27Complex+Disasters%27%24Complex+Disasters&Submit=Display+Disaster+Profile)) และสถานการณ์ลุกลาม รุนแรง ขยายวงกว้างหรือ เกินกว่าศักยภาพของท้องถิ่น จะควบคุมสถานการณ์ได้ ให้รายงานต่อผู้อำนวยการอำเภอ เพื่อส่งมอบโอนอำนาจการบังคับบัญชาการสถานการณ์ต่อไป ซึ่งการโอนอำนาจการบังคับบัญชาแต่ละครั้ง ต้องมีการสรุปสถานการณ์ก่อนเสมอ โดยอาจกระทำเป็นลายลักษณ์อักษร ด้วยวาจาหรือทั้งสองประการ  | - ผู้อำนวยการท้องถิ่น (ผู้รับผิดชอบหลัก) |

**(4) การยกเลิกสถานการณ์**

ดำเนินการเมื่อสถานการณ์ภัยพิบัติคลี่คลายกลับสู่ภาวะปกติ และได้ทำการตรวจสอบข้อมูลจากแหล่งข้อมูลทุกแหล่งจนแน่ใจแล้ว รวมทั้งหน่วยปฏิบัติได้ส่งมอบภารกิจให้แก่องค์กรปกครองส่วนท้องถิ่นแล้ว จึงดำเนินการประกาศยกเลิกสถานการณ์ และประเมินความเสียหายพื้นที่ประสบภัย ตรวจสอบความพร้อมของเส้นทาง ยานพาหนะที่ใช้ในการอพยพกลับ ที่พักอาศัย และ ผู้ประสบภัย แล้วดำเนินการอพยพประชาชนกลับ